**Коледен базар 2023 г. в град Троян**

По повод предстоящите коледни и новогодишни празници, Община Троян организира базар за продажба на тематични стоки с коледни мотиви. Базарът ще бъде разположен на площад „Възраждане“ и ще се проведе в периода 15.12.2023 г. - 24.12.2023 г. Всеки участник подава заявка за участие по образец, в срок до **17:00 ч**. **на 05.12.2023 г**. по имейл или в информационния център на Община Троян. До участие се допускат само участници със собствена шатра, с размер 3х3 м (тип хармоника).

**1.Задължително условие за участие:**

1.1 занаятчии, притежаващи валидно майсторско свидетелство/диплома, удостоверяваща квалификация в областта на изкуствата или занаятите **ИЛИ**

1.2 търговци, предлагащи стоки с Коледна насоченост, регистрирани на територията на община Троян

|  |  |
| --- | --- |
| ***Дейности:*** | ***Срокове:*** |
| **Време на провеждане:** | **15.12-24.12. 2023 г.** |
| **Заявки за участие се приемат до:*****(по имейл или на място с копие на майсторско свидетелство или диплома за квалификация в областта на изкуствата или занаятите)*** |  **до 05.12.2023г.** |
| **Потвърждение от Община Троян за участието до:** | **08.12.2023 г.** |
| **Заплащане след получено потвърждение от Община Троян за участието** ***(по банков път или на касата на Община Троян)*** | **08.12.2023 г.** |
| **Настаняване и монтиране на оборудване:** | **14.12.2023 г** **9:00-16:00 ч.** |
| **Освобождаване и демонтиране на оборудване:** | **25.12.2023 г.** |

**2.Условия за участие в Коледен базар 2022 г.**

2.1 Таксата за участие е в размер на **18 лв. на ден** ( за едно място, със собствена шатра размери 3x3). Заплащането на таксата за участие се извършва след потвърждение на посочения от заявителя телефон или имейл. **Минималният срок за участие в Коледен базар 2023 г. е най-малко три дни.** Може да заплатите таксата по банков път или на касата на Община Троян ( 1 етаж „Информационен център“) в срок до **08.12.2023 г**., както следва:

 **- за терен 3х3 със собствена шатра – (18 лв. на ден)**

Банкови данни: **IBAN: BG92UBBS81558420008108**

 **BIC: UBBSBGSF**

 **БАНКА: „Обединена Българска Банка“ АД**

**Основание за плащане: код 448008 Открита търговска площ -„Коледен базар 2023“**

Копие от платежното нареждане да се представи при настаняване на „Коледен базар 2023“.

2.2. Заявка за участие по образец се подава с приложено копие от Майсторско свидетелство (или диплома/удостоверение, удостоверяващи квалификация в областта на изкуствата/занаятите) в срок до **05.12.2023 г**. на имейл или на място в Община Троян. Заявката се входира в деловодната система на Община Троян.

* Имейл: pnaydenova@troyan.bg;
* На място: сградата на Община Троян – гр. Троян, пл. „Възраждане“ 1

 Заявки, подадени след 05.12.2023 г. няма да бъдат обработвани.

2.3. В срок до **08.12.2023г.** се разглеждат всички заявки за участие и се потвърждава участието на отговарящите на критериите заявители по имейл и/или на посочен от участника телефон. Теренът може да се ползва единствено от заявителя за продажба на коледни артикули.

* 1. **За участие в Коледния базар всеки участник може да заяви само едно място с размери 3x3.**
	2. Настаняване и монтиране на оборудване се извършва само в работно време на 14.12.2023 г. от 9:00-16:00 ч. в присъствието на служители на Община Троян.
	3. Освобождаване на терените и демонтиране на оборудване се осъществява на 25.12.2023г.
	4. Облекло на участниците с Коледна насоченост е за предпочитане в „Коледен базар 2023“.
	5. Шатри, удължители за електричество, маси и столове се подсигуряват от участниците.
	6. Допустими шатри за разполагане на „Коледен базар 2023“ са шатри тип „хармоника“ с размер 3х3 метра.
	7. Търговци, които не са спазили обявените условия няма да се допускат и ще бъдат отстранявани от събитието.
	8. Продажбата на стоки ще се разрешава само на определените от Община Троян места и при определените условия.
	9. Физически или юридически лица, предлагащи закуски, дюнери, палачинки, захарен памук, пуканки, балони и други подобни изделия не се допускат до участие.
	10. Съгласно българското законодателство всеки участник е длъжен да притежава касов апарат и необходимите разрешителни, изисквани от контролните органи, за упражняване на дейността. Община Троян не носи отговорност за извършени данъчни нарушения от страна на участниците.

**3. Правила:**

* Не се допуска монтирането на шатри с размери, различни от определените.
* Всеки ползвател на терен се съобразява с отреденото му пространство.
* Стоката, маси, стелажи и други предмети, свързани с дейността, се разполагат в рамките на определената площ.
* Майсторите/производителите предлагат за продажба само свои произведения или стоки.
* Не се допуска ползването на музика в шатрите.
* Не се допуска достъп на превозни средства на площада и пешеходната зона, с изключение на часовете за настаняване и напускане на „Коледен базар 2023“ съгласно точка 2.5. и 2.6.
* Служители от Община Троян ще извършват редовни проверки по време на базара за уместност на предлаганите от майсторите/търговците изделия и естетичен вид на търговските площи.
* Не се извършва приемане на заявки и такси за участие извън определените срокове и в дните на провеждане на мероприятието.
* След заплащане на таксата по т.2.1, същата НЕ МОЖЕ ДА БЪДЕ ВЪЗСТАНОВЕНА при незаемане или напускане на терена.
* Забранява се преотдаването на нает терен на трети лица !
* Всеки ползвател на площадно пространство задължително почиства отпадъците си и ги изхвърля в най-близкия контейнер.
* Изрично се забранява продажбата на стоки с политическа насоченост, свастики и нацистки символи, с еротичен характер или с порнографско съдържание !
* Включването към електрическо захранване и изключването от него се извършва при присъствие на служител на общинска администрация и представител на ОП „Комунални услуги – Троян“. Удължителите, които се използват, трябва да бъдат изправни и обезопасени.
* **Забранява се включването на електроуреди**. За осветление не се допускат мощни прожектори, препоръчително е използването на лед осветление.
* Не се допуска продажба на непакетирани храни/напитки или тяхната дегустация.
* Община Троян не подсигурява резервиране на паркоместа.

Повече информация занаятчиите/търговците може да получат в Община Троян, при гл. експерт „Търговия и туризъм“ (тел. 0876 462 901; 0670/6 80 37).